|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob. 26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 27.decembrī** | **Nr. GND/2024/** |
|  | **(protokols Nr.;.p)** |

**Par grozījumiem 2024.gada 29.februāra Gulbenes novada pašvaldības domes lēmumā Nr. GND/2024/72 (protokols Nr.6; 22.p) “Par Lizuma pagasta dzīvokļa īpašuma “Ražotāji” - 7 atsavināšanu”**

Gulbenes novada pašvaldības dome 2024.gada 29.februārī pieņēma lēmumu Nr. GND/2024/72 (protokols Nr.6; 22.p) “Par Lizuma pagasta dzīvokļa īpašuma “Ražotāji” - 7atsavināšanu”, ar kuru nolēma nodot atsavināšanai Gulbenes novada pašvaldībai piekrītošo dzīvokļa īpašumu “Ražotāji” – 7, Lizums, Lizuma pagasts, Gulbenes novads, kas sastāv no telpu grupas ar kadastra apzīmējumu 5072 006 0262 001 007, un pie tās piederošām kopīpašuma 289/7818 domājamām daļām no būves ar kadastra apzīmējumu 5072 006 0262 001 (dzīvojamā māja), un 289/7818 domājamām daļām no zemes ar kadastra apzīmējumu 5072 006 0262, atklātā mutiskā izsolē ar augšupejošu soli.

Lēmumā pārrakstīšanās kļūdas dēļ tika kļūdaini norādīts telpu grupai ar kadastra apzīmējumu 5072 006 0262 001 007 piederošais domājamo daļu apmērs no būves ar kadastra apzīmējumu 5072 006 0262 001 (dzīvojamā māja), un zemes ar kadastra apzīmējumu 5072 006 0262, kā arī netika norādītas piederošās domājamās daļas no būves ar kadastra apzīmējumu 5072 006 0262 019 (šķūnis), kas arī ietilpst Lizuma pagasta nekustamā īpašuma “Ražotāji”, kadastra numurs 5072 006 0262, sastāvā.

Pārrakstīšanās kļūdas labošana nemaina lēmuma būtību, jo fakti un tiesiskie apsvērumi lēmumā ir konstatēti pareizi, kā arī izdarīti secinājumi, tāpēc, izlabojot pārrakstīšanās kļūdu, lēmuma būtība nemainās.

Saskaņā ar Administratīvā procesa likuma 72. panta pirmo daļu iestāde jebkurā laikā administratīvā akta tekstā var izlabot acīmredzamas pārrakstīšanās vai matemātiskā aprēķina kļūdas, kā arī citas kļūdas un trūkumus, ja tas nemaina lēmuma būtību.

Ņemot vērā augstāk minēto un pamatojoties uz Administratīvā procesa likuma 72. panta pirmo daļu, Pašvaldību likuma 10.panta pirmās daļas 21.punktu, kas nosaka, ka dome ir tiesīga pieņemt lēmumus citos ārējos normatīvajos aktos paredzētajos gadījumos, Attīstības un tautsaimniecības komitejas un Finanšu komitejas ieteikumu, atklāti balsojot: “PAR”-, “PRET”-, “ATTURAS”-, Gulbenes novada pašvaldības dome NOLEMJ:

1. IZDARĪT 2024.gada 29. februāra Gulbenes novada pašvaldības domes lēmumā Nr. GND/2024/72 (protokols Nr.6; 22.p) “Par Lizuma pagasta dzīvokļa īpašuma “Ražotāji” - 7atsavināšanu” grozījumus un izteikt 3. punktu šādā redakcijā:

“3. NODOT atsavināšanai Gulbenes novada pašvaldībai piekrītošo dzīvokļa īpašumu “Ražotāji” – 7, Lizums, Lizuma pagasts, Gulbenes novads, kas sastāv no telpu grupas ar kadastra apzīmējumu 5072 006 0262 001 007, un pie tās piederošās kopīpašuma 2890/94560 domājamās daļas no būves ar kadastra apzīmējumu 5072 006 0262 001 (dzīvojamā māja), 2890/94560 domājamās daļas no būves ar kadastra apzīmējumu 5072 006 0262 019 (šķūnis), un 2890/94560 domājamās daļas no zemes ar kadastra apzīmējumu 5072 006 0262, atklātā mutiskā izsolē ar augšupejošu soli.”

Gulbenes novada pašvaldības domes priekšsēdētājs A. Caunītis